Sóttvarnalæknir fagnar góðum árangri í baráttunni við kórónuveirufaraldurinn og segir að mögulegt sé að slaka örlítið á. Hann vill þó ekki upplýsa í hverju þær tilslakanir gætu falist.
Þórólfur Guðnason kveðst tilbúinn með tillögur að vægum tilslökunum, en sé þó ekki tilbúinn að upplýsa í hverju þær felast.
Við þurfum að fara varlega í allar tilslakanir til að koma í veg fyrir bakslag. Það hefur reynsla sýnt okkur til þessa.
Þórólfur hyggst kynna tillögur sínar fyrir heilbrigðisráðherra nú í vikunni. Um þær verði upplýst þegar að því kemur.
Þórólfur segir Íslendinga í kjörstöðu að halda ástandinu góðu uns hjarðónæmi næst. Alltaf þurfi þó að taka tillit til aðstæðna innanlands, á landamærunum og ekki síst í útlöndum. Ekki gangi þó að loka öllu.
við erum svo sannarlega búin að leggja mikið á okkur til að ná góðum árangri
í þessari þriðju bylgju til þess að ná henni niður og helst útrýma eins og hægt er með hörðum aðgerðum
Hér hafi tekist að bæla veiruna með lítt íþyngjandi aðgerðum enda teldi hann ólíklegt að landsmenn sættu sig við að hér yrði öllu lokað við fjölgun smita, líkt og tíðkast til dæmis í Ástralíu.
Þórólfur segir ekki enn vitað hve verndandi bólusetning sé og því verði kvöðum á bólusett fólk ekki aflétt til að byrja með. Hann segist þó vonast til að bólusetningar verði til þess að kvöðum verði aflétt.